JMT-W1 ปิดเทรดวันแรกที่ 4.24 บ. โบรกฯให้กรอบมูลค่า 2.76-3.30 บ.
JMT-W1 ปิดเทรดวันแรกที่ 4.24 บ. โบรกฯให้กรอบมูลค่า 2.76-3.30 บ.
15 ก.ค. 2558

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) ผู้ถือหุ้นสามัญเดิม ครั้งที่ 1 หรือ JMT-W1 ปิดเทรดวันแรกที่ 4.24 บาท มูลค่าซื้อขาย 167.41 ล้านบาท โดยเปิดตลาดที่ 3.72 บาท ราคาขึ้นสูงสุดที่ 5.10 บาท และราคาลงต่ำสุดที่ 3.62 บาท
ขณะที่หุ้น JMT ปิดที่ 15.90 บาท ราคาไม่เปลี่ยนแปลง มูลค่าซื้อขาย 21.53 ล้านบาท โดยเปิดตลาดที่ 15.90 บาท ราคาขึ้นสูงสุดที่ 16.30 บาท และราคาลงต่ำสุดที่ 15.80 บาท
บล.ทิสโก้ ระบุในบทวิเคราะห์ฯประเมินมูลค่าที่เหมาะสมของใบสำคัญแสดงสิทธิที่จะซื้อหุ้นสามัญของ บมจ.เจ เอ็ม ที เน็ทเวอร์ค เซอร์วิสเซ็ส(JMT)ใช้ชื่อย่อว่า JMT-W1 คาดว่าจะมี All-in Premium +32.23% จากสถานะที่ Out of The Money อยู่ 11.67% หากเทียบกับหุ้นแม่มองว่า JMT-W1 มีความน่าสนใจในการเก็งกำไรมากกว่าเนื่องจากอัตราการ Gearing ที่สูงถึง 5.2 เท่าพร้อมทั้งราคาใช้สิทธิอยู่ใกล้ราคาหุ้นแม่และผลตอบแทนจากเงินปันผลของหุ้นแม่ที่ต่ำ
จากการประเมินมูลค่าที่เหมาะสมด้วยวิธี BSM อ้างอิงราคาปิดหุ้นแม่ที่ 15.90 บาท (14 ก.ค.) จะได้มูลค่าที่เหมาะสมของ JMT-W1 ที่ 3.02 บาท พร้อมให้กรอบมูลค่า JMT-W1 ไว้ที่ 2.76-3.30 บาท เมื่อราคาหุ้น JMT เคลื่อนไหวในกรอบ 15.40-16.40 บาท โดยมี Volatility  34% per year
JMT ประกอบธุรกิจ 3 ประเภทหลัก ได้แก่ 1) ธุรกิจให้บริการติดตามเร่งรัดหนี้ บริษัทให้บริการแก่ผู้ว่าจ้างที่เป็นสถาบันการเงิน และผู้ประกอบการต่างๆ ซึ่งประสงค์จะให้บริษัทฯ ติดตามและดำเนินการให้ลูกหนี้ของผู้ว่าจ้างชำระคืนหนี้ ขอบเขตการให้บริการ ครอบคลุมถึงการรับจ้างติดตามและจัดเก็บหนี้ รวมถึงงานด้านกฎหมาย ได้แก่ ฟ้องและสืบทรัพย์คดี 2) ธุรกิจบริหารหนี้ด้อยคุณภาพ โดยซื้อหนี้ด้อยคุณภาพจากสถาบันการเงิน หรือบริษัทต่างๆ และนำมาบริหารจัดเก็บหนี้ 3) ธุรกิจให้บริการสินเชื่อเช่าซื้อรถยนต์ โดยเน้นให้บริการสินเชื่อเช่าซื้อรถยนต์ใช้แล้วทั้งรถยนต์นั่งส่วนบุคคลและรถกระบะ และเน้นปล่อยสินเชื่อให้แก่บุคคลธรรมดา
JMT-W1 จำนวนที่ออก 74 ล้านหน่วย จัดสรรให้แก่ผู้ถือหุ้นเดิมในอัตราส่วน 5 : 1 (ขึ้น XW 16 มิ.ย. 2015) อัตราใช้สิทธิ 1 : 1  @ 18.0 บาท, อายุ 3 ปี กำหนดใช้สิทธิได้ทุกวันทำการสุดท้ายของเดือนมี.ค., มิ.ย., ก.ย. และ ธ.ค. (โดยใช้สิทธิได้ครั้งแรกคือวันที่ 30 ก.ย. 2015 และใช้สิทธิได้ครั้งสุดท้ายคือวันที่ 29 มิ.ย. 2018)